**Amikor lehunyod a szemed**
(Mara)
színes amerikai horror
Rendező: Clive Tonge
Szereplők: Olga Kurylenko, Craig Conway, Javier Botet
2018

Kate Fuller kriminálpszichológust egy különös halálesethez hívják, ahol az áldozat egy férfi, akit látszólag álmában ért a halál. Felesége – aki egyben az ügy gyanúsítottja is – azt állítja, férjével egy démon végzett, mely először megjelöli áldozatát, majd beférkőzik az álmaiba, végül pedig, amikor az ember már nem tud különbséget tenni valóság és fikció között, végez vele. Ahogy Kate mélyebbre ás az ügyben egyre több áldozatra bukkan és számos megmagyarázhatatlan esemény szemtanúja lesz. Amikor pedig magán is felfedezni véli a jeleket, melyek a démonhoz köthetők, versenyt kell futnia az idővel, hogy kiderítse, mi állhat a halálesetek hátterében, mielőtt ő maga is áldozattá válik.

Korhatár:16